******

**Ny brannmur for security i industrien**

Conditional Firewall for security-ruter FL MGuard fra Phoenix Contact åpner for en situasjonstilpasset, predefinert omkobling av brannmurreglene. Det innebærer at det nå, for første gang, er mulig å skifte mellom brannmurinnstillingene for forskjellige driftstilstander ved hjelp av enkle triggermekanismer.

Dette er nyttig dersom forskjellige forbindelser skal aksepteres eller utelukkes under drift, ved service eller fjernvedlikehold. Som eksempel kan den komplette datatrafikken fra eller til det overlagrede nettverket blokkeres automatisk dersom en automatikkskapdør er åpen. På denne måten kan serviceteknikere som arbeider lokalt på systemet, helt enkelt og effektivt kobles fra det overlagrede nettverket.

I tillegg kan oppdateringer av maskiner og anlegg foretas på egnede tidspunkter, for eksempel i forbindelse med regelmessig vedlikehold. I slike tilfeller kan en autorisert person koble om brannmuren ved hjelp av en nøkkel for å nå oppdateringsserveren. Konfigureringen trenger ikke å endres, noe som sparer både tid og penger. Samtidig økes sikkerhetsnivået, ettersom spontane tilpasninger av konfigureringen ofte fører til feil.

Conditional Firewall er tilgjengelig fra firmware 8.1 for enheter i ytelsesklassen 4000.

**4790** Oppgis ved angivelse av sifre i forbindelse med leser-

 service